Stjuarta sala
Stjuarta sala (angļu: Stewart Island) vai Rakiura (maoru: Rakiura) ir trešā lielākā Jaunzēlandei piederošā sala. Sala atrodas 30 km uz dienvidiem no Dienvidsalas. Salas platība ir 1746 km2. Uz salas ir sastopamas vairākas nelidojošo putnu sugas, tostarp, pingvīnu. Stjuarta sala ir mazapdzīvota. Tās ekonomika ir atkarīga no zvejniecības un tūrisma. 2018. gadā uz salas dzīvoja 408 iedzīvotāji.